title: Komisijos įgyvendinimo direktyva (ES) 2020/432 2020 m. kovo 23 d. kuria dėl 2 straipsnio 1 dalies b punkte pateiktos termino „daržovės“ apibrėžties ir daržovių genčių ir rūšių sąrašo iš dalies keičiama Tarybos direktyva 2002/55/EB (Tekstas svarbus EEE)

text:
24.3.2020

                  LT

                  Europos Sąjungos oficialusis leidinys

                  L 88/3

         KOMISIJOS ĮGYVENDINIMO DIREKTYVA (ES) 2020/432
         2020 m. kovo 23 d.
         kuria dėl 2 straipsnio 1 dalies b punkte pateiktos termino „daržovės“ apibrėžties ir daržovių genčių ir rūšių sąrašo iš dalies keičiama Tarybos direktyva 2002/55/EB
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (1), ypač į jos 2 straipsnio 2 dalį,
         kadangi:

                     (1)

                     Komisijos įgyvendinimo direktyvoje (ES) 2019/990 (2), kuria iš dalies pakeistas Direktyvos 2002/55/EB 2 straipsnio 1 dalies b punktas, buvo per klaidą išbraukta prieš tame straipsnyje pateiktą lentelę esanti termino „daržovės“ apibrėžtis. Todėl Direktyvos 2002/55/EB 2 straipsnio 1 dalies b punkte nebėra termino „daržovės“ apibrėžties, kuri yra esminė direktyvos dalis;

                     (2)

                     todėl Direktyva 2002/55/EB turėtų būti atitinkamai pataisyta;

                     (3)

                     siekiant teisinio tikrumo, šioje direktyvoje nustatytas perkėlimo į nacionalinę teisę terminas turėtų atitikti Įgyvendinimo direktyvoje (ES) 2019/990 nustatytą perkėlimo į nacionalinę teisę terminą;

                     (4)

                     šioje direktyvoje nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠIĄ DIREKTYVĄ:

            1 straipsnis
            Direktyvos 2002/55/EB pakeitimas
            Direktyva 2002/55/EB iš dalies keičiama taip, kaip nurodyta šios direktyvos priede.

            2 straipsnis
            Perkėlimas į nacionalinę teisę

               1.   Valstybės narės ne vėliau kaip 2020 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Apie tai jos nedelsdamos praneša Komisijai.
               Tas nuostatas jos taiko nuo 2020 m. liepos 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Adresatai
            Ši direktyva skirta valstybėms narėms.

            Priimta Briuselyje 2020 m. kovo 23 d.

                  Komisijos vardu

                  Pirmininkė

               Ursula VON DER LEYEN

            (1)  OL L 193, 2002 7 20, p. 33.

            (2)  2019 m. birželio 17 d. Komisijos įgyvendinimo direktyva (ES) 2019/990, kuria iš dalies keičiamas Tarybos direktyvos 2002/55/EB 2 straipsnio 1 dalies b punkte, Tarybos direktyvos 2008/72/EB II priede ir Komisijos direktyvos 93/61/EEB priede pateiktas genčių ir rūšių sąrašas (OL L 160, 2019 6 18, p. 14).

            PRIEDAS
            Direktyvos 2002/55/EB 2 straipsnio 1 dalies b punktas pakeičiamas taip:

                        „b)

                        „daržovės“ – toliau nurodytų augalų rūšys, skirtos žemės ūkio ar sodininkystės produkcijai, bet ne dekoratyviniam panaudojimui:

               Allium cepa L.

                        —

                        Cepa grupė (Valgomasis svogūnas)

                        —

                        Aggregatum grupė (Valgomasis svogūnėlis)

               Allium fistulosum L. (Tuščialaiškis česnakas)

                        —

                        visos veislės

               Allium porrum L. (Daržinis poras)

                        —

                        visos veislės

               Allium sativum L. (Valgomasis česnakas)

                        —

                        visos veislės

               Allium schoenoprasum L. (Laiškinis česnakas)

                        —

                        visos veislės

               Anthriscus cerefolium (L.) Hoffm. (Daržinis builis)

                        —

                        visos veislės

               Apium graveolens L.

                        —

                        Lapkotinių salierų grupė

                        —

                        Gumbinių salierų grupė

               Asparagus officinalis L. (Vaistinis smidras)

                        —

                        visos veislės

               Beta vulgaris L.

                        —

                        Burokėlių grupė (Raudonasis burokėlis)

                        —

                        Tankiųjų lapinių burokėlių grupė (Lapinis burokėlis arba mangoldas)

               Brassica oleracea L.

                        —

                        Lapinių kopūstų grupė

                        —

                        Žiedinių kopūstų grupė

                        —

                        Gūžinių kopūstų grupė (Raudongūžis kopūstas ir baltagūžis kopūstas)

                        —

                        Briuselinių kopūstų grupė

                        —

                        Ropinių kopūstų grupė

                        —

                        Savojinių kopūstų grupė

                        —

                        Brokolinių kopūstų grupė (Brokolinis kopūstas)

                        —

                        Palmiškųjų kopūstų grupė

                        —

                        Portugalinių kopūstų grupė (Portugalinis kopūstas)

               Brassica rapa L.

                        —

                        Kininių kopūstų grupė

                        —

                        Ropių grupė

               Capsicum annuum L. (Vienametė paprika)

                        —

                        visos veislės

               Cichorium endivia L. (Salotinė trūkažolė)

                        —

                        visos veislės

               Cichorium intybus L.

                        —

                        Gūžinių trūkažolių grupė

                        —

                        Lapinių trūkažolių grupė (Paprastoji trūkažolė arba garbiniuotoji trūkažolė)

                        —

                        Pramoninių (šakniavaisinių) trūkažolių grupė

               Citrullus lanatus (Thunb.) Matsum. et Nakai (Tikrasis arbūzas)

                        —

                        visos veislės

               Cucumis melo L. (Melionas)

                        —

                        visos veislės

               Cucumis sativus L.

                        —

                        Paprastųjų ilgavaisių agurkų grupė

                        —

                        Paprastųjų trumpavaisių agurkų grupė

               Cucurbita maxima Duchesne (Didysis moliūgas)

                        —

                        visos veislės

               Cucurbita pepo L. (Paprastasis moliūgas, įskaitant subrendusius moliūgus ir kiaušininius aguročius, arba cukinija, įskaitant jaunus kiaušininius aguročius)

                        —

                        visos veislės

               Cynara cardunculus L.

                        —

                        Daržovinių artišokų grupė

                        —

                        Dygiųjų artišokų grupė

               Daucus carota L. (Paprastoji morka ir pašarinė morka)

                        —

                        visos veislės

               Foeniculum vulgare Mill. (Paprastasis pankolis)

                        —

                        Azorinių pankolių grupė

               Lactuca sativa L. (Sėjamoji salota)

                        —

                        visos veislės

               Solanum lycopersicum L. (Valgomasis pomidoras)

                        —

                        visos veislės

               Petroselinum crispum (Mill.) Nyman ex A. W. Hill

                        —

                        Lapinių petražolių grupė

                        —

                        Šakninių petražolių grupė

               Phaseolus coccineus L. (Raudonžiedė pupelė)

                        —

                        visos veislės

               Phaseolus vulgaris L.

                        —

                        Žemaūgių pupelių grupė

                        —

                        Vijoklinių pupelių grupė

               Pisum sativum L.

                        —

                        Gliaudomųjų žirnių grupė

                        —

                        Raukšlėtųjų žirnių grupė

                        —

                        Cukrinių žirnių grupė

               Raphanus sativus L.

                        —

                        Ridikėlių grupė

                        —

                        Juodųjų ridikų grupė

               Rheum rhabarbarum L. (Rabarbaras)

                        —

                        visos veislės

               Scorzonera hispanica L. (Valgomoji gelteklė)

                        —

                        visos veislės

               Solanum melongena L. (Baklažanas)

                        —

                        visos veislės

               Spinacia oleracea L. (Daržinis špinatas)

                        —

                        visos veislės

               Valerianella locusta (L.) Laterr. (Salotinė sultenė)

                        —

                        visos veislės

               Vicia faba L. (Pupa)

                        —

                        visos veislės

               Zea mays L.

                        —

                        Cukrinių kukurūzų grupė

                        —

                        Kietųjų kukurūzų grupė

                  Visi pirmiau išvardytų rūšių ir grupių hibridai;“


title: Komisijos deleguotoji direktyva (ES) 2021/647 2021 m. sausio 15 d. kuria, derinant prie mokslo ir technikos pažangos, dėl išimties, kuria elektriniuose ir elektroniniuose civilinės paskirties (profesionalų) sprogmenų degtuvuose leidžiama naudoti tam tikrus švino ir šešiavalenčio chromo junginius, iš dalies keičiamas Europos Parlamento ir Tarybos direktyvos 2011/65/ES III priedas (Tekstas svarbus EEE)

text:
2021 4 20

                  LT

                  Europos Sąjungos oficialusis leidinys

                  L 133/54

         KOMISIJOS DELEGUOTOJI DIREKTYVA (ES) 2021/647
         2021 m. sausio 15 d.
         kuria, derinant prie mokslo ir technikos pažangos, dėl išimties, kuria elektriniuose ir elektroniniuose civilinės paskirties (profesionalų) sprogmenų degtuvuose leidžiama naudoti tam tikrus švino ir šešiavalenčio chromo junginius, iš dalies keičiamas Europos Parlamento ir Tarybos direktyvos 2011/65/ES III priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Tas apribojimas netaikomas tam tikroms tos direktyvos III priede išvardytoms reikmėms, kurioms nustatyta išimtis;

                     (2)

                     elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     švinas ir šešiavalentis chromas yra ribojamos cheminės medžiagos, nurodytos Direktyvos 2011/65/ES II priede;

                     (4)

                     2018 m. sausio 19 d. Komisija gavo pagal Direktyvos 2011/65/ES 5 straipsnio 3 dalį pateiktą paraišką į tos direktyvos III priedą įtraukti naują išimtį, kuria švino ir šešiavalenčio chromo junginius būtų leidžiama naudoti elektriniuose ir elektroniniuose civilinės paskirties (profesionalų) sprogmenų degtuvuose (toliau – prašoma išimtis);

                     (5)

                     vertinant prašomą išimtį, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį; Per šias konsultacijas gautos pastabos buvo viešai paskelbtos tam skirtoje interneto svetainėje;

                     (6)

                     tam tikri švino ir šešiavalenčio chromo junginiai naudojami pagrindinėse elektrinių ir elektroninių degtuvų (EED) dalyse – elektrinių sprogdiklių galvutėse, sužadinamųjų sprogstamųjų medžiagų užtaisuose ir pirotechninių delsiklių užtaisuose. EED yra elektrinių ir elektroninių detonatorių, kurie daugiausia naudojami naudingųjų iškasenų gavyboje, vykdant statybos ir griovimo darbus, sudedamosios dalys, taip pat naudojami integruotųjų gelbėjimo sistemų komponentuose;

                     (7)

                     šiuo metu rinkoje nėra alternatyvų, kuriomis EED būtų galima pakeisti švino diazidą, švino stifnatą, švino dipikramatą, oranžinį švino pigmentą (švino tetraoksidą) ir švino dioksidą, o EED ilgalaikių pirotechninių delsiklių užtaisuose – bario chromatą ir kurios atitiktų visus būtinus reikalavimus saugiam EED naudojimui užtikrinti;

                     (8)

                     dėl alternatyvų stokos kol kas moksliškai ir techniškai neįmanoma atsisakyti švino diazido, švino stifnato, švino dipikramato, oranžinio švino pigmento (švino tetraoksido), švino dioksido ir bario chromato naudojimo tam tikruose EED komponentuose ar juos pakeisti kuo nors kitu. Išimtis suderinama su Europos Parlamento ir Tarybos reglamentu (EB) Nr. 1907/2006 (2) ir ją taikant nebus susilpninta juo užtikrinama aplinkos ir sveikatos apsauga;

                     (9)

                     todėl tikslinga suteikti prašomą išimtį ir reikmes, kurias ji apima, susijusias su 11 kategorijos elektros ir elektronine įranga, įtraukti į Direktyvos 2011/65/ES III priedą;

                     (10)

                     pagal Direktyvos 2011/65/ES 5 straipsnio 2 dalies pirmą pastraipą prašoma išimtis turėtų būti suteikta 5 metų laikotarpiui, prasidedančiam 2021 m. balandžio 20 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (11)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas, kaip nurodyta šios direktyvos priede.

            2 straipsnis

               1.   Valstybės narės ne vėliau kaip 2021 m. spalio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2021 m. lapkričio 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2021 m. sausio 15 d.

                  Komisijos vardu

                  Pirmininkė

               Ursula VON DER LEYEN

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            PRIEDAS
            Į Direktyvos 2011/65/ES III priedą įrašomas 45 įrašas:

                           „45

                           Švino diazidas, švino stifnatas, švino dipikramatas, oranžinis švino pigmentas (švino tetraoksidas), švino dioksidas elektriniuose ir elektroniniuose civilinės paskirties (profesionalų) sprogmenų degtuvuose ir bario chromatas elektrinių civilinės paskirties (profesionalų) sprogmenų degtuvų ilgalaikių pirotechninių delsiklių užtaisuose.

                           Taikoma 11 kategorijai ir nustoja galioti 2026 m. balandžio 20 d.“


title: Komisijos deleguotoji direktyva (ES) 2021/884 2021 m. kovo 8 d. kuria, derinant prie mokslo ir technikos pažangos, dėl išimties, kuria gyvsidabrį leidžiama naudoti intravaskulinių ultragarsinio vaizdavimo sistemų elektrinėse sukamosiose jungtyse, iš dalies keičiamas Europos Parlamento ir Tarybos direktyvos 2011/65/ES IV priedas (Tekstas svarbus EEE)

text:
2021 6 2

                  LT

                  Europos Sąjungos oficialusis leidinys

                  L 194/37

         KOMISIJOS DELEGUOTOJI DIREKTYVA (ES) 2021/884
         2021 m. kovo 8 d.
         kuria, derinant prie mokslo ir technikos pažangos, dėl išimties, kuria gyvsidabrį leidžiama naudoti intravaskulinių ultragarsinio vaizdavimo sistemų elektrinėse sukamosiose jungtyse, iš dalies keičiamas Europos Parlamento ir Tarybos direktyvos 2011/65/ES IV priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Šis apribojimas netaikomas tam tikroms medicinos prietaisų ir stebėjimo ir kontrolės prietaisų naudojimo reikmėms, išvardytoms tos direktyvos IV priede;

                     (2)

                     elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     gyvsidabris yra Direktyvos 2011/65/ES II priede nurodyta ribojama medžiaga;

                     (4)

                     Deleguotąja direktyva (ES) 2015/574 (2) Komisija padarė išimtį dėl gyvsidabrio naudojimo intravaskulinėse ultragarsinio vaizdo sistemose (toliau – išimtis) ir tas reikmes įtraukė į Direktyvos 2011/65/ES IV priedą. Pagal tos direktyvos 5 straipsnio 2 dalies trečią pastraipą išimties galiojimas turėjo baigtis 2019 m. birželio 30 d.;

                     (5)

                     2017 m. spalio 6 d., t. y. per Direktyvos 2011/65/ES 5 straipsnio 5 dalyje nustatytą laikotarpį, Komisija gavo išimties atnaujinimo paraišką. Pagal minėtą nuostatą išimtis galioja tol, kol Komisija priima sprendimą dėl atnaujinimo paraiškos;

                     (6)

                     vertinant išimties atnaujinimo paraišką, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį; Per šias konsultacijas gautos pastabos buvo viešai paskelbtos tam skirtoje interneto svetainėje;

                     (7)

                     gyvsidabrio yra intravaskulinių ultragarsinio vaizdavimo sistemų elektrinėse sukamosiose jungtyse, kurios užtikrina elektros srovės tekėjimą tarp sukamojo keitlio ir stacionarios elektroninės įrangos. Naudojant gyvsidabrį, be kita ko, sudaromos sąlygos sistemoms veikti aukštesniu dažniu ir gauti didesnės raiškos vaizdą, o tai naudinga pacientams;

                     (8)

                     dėl alternatyvų stokos kol kas moksliškai ir techniškai neįmanoma atsisakyti gyvsidabrio naudojimo minėtoms reikmėms ar jį pakeisti kuo nors kitu. Išimtis suderinama su Europos Parlamento ir Tarybos reglamentu (EB) Nr. 1907/2006 (3) ir ją taikant nebus susilpninta juo užtikrinama aplinkos ir sveikatos apsauga;

                     (9)

                     todėl išimtį tikslinga atnaujinti;

                     (10)

                     pagal Direktyvos 2011/65/ES 4 straipsnio 3 dalį ir 5 straipsnio 2 dalies trečią pastraipą išimtis turėtų būti pratęsta ilgiausiam 7 metų laikotarpiui – iki 2026 m. birželio 30 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (11)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES IV priedas iš dalies keičiamas, kaip nurodyta šios direktyvos priede.

            2 straipsnis

               1.   Valstybės narės ne vėliau kaip 2022 m. birželio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2022 m. liepos 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2021 m. kovo 8 d.

                  Komisijos vardu

                  Pirmininkė

               Ursula VON DER LEYEN

            (1)  OL L 174, 2011 7 1, p. 88.

            (2)  2015 m. sausio 30 d. Komisijos deleguotoji direktyva (ES) 2015/574, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl gyvsidabrio naudojimo intravaskulinėse ultragarsinio vaizdo sistemose išimties (OL L 94, 2015 4 10, p. 6).

            (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            PRIEDAS
            Direktyvos 2011/65/ES IV priedo 42 įrašo antra pastraipa pakeičiama taip:

               „Nustoja galioti 2026 m. birželio 30 d.“


title: Komisijos Deleguotoji Direktyva (ES) 2020/360 2019 m. gruodžio 17 d. kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo platinuotosios platinos elektroduose, naudojamuose tam tikriems laidumo matavimams, išimčių (Tekstas svarbus EEE)

text:
5.3.2020

                  LT

                  Europos Sąjungos oficialusis leidinys

                  L 67/109

         KOMISIJOS DELEGUOTOJI DIREKTYVA (ES) 2020/360
         2019 m. gruodžio 17 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo platinuotosios platinos elektroduose, naudojamuose tam tikriems laidumo matavimams, išimčių
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Šis apribojimas netaikomas tam tikroms medicinos prietaisų ir stebėjimo ir kontrolės prietaisų naudojimo reikmėms, išvardytoms tos direktyvos IV priede;

                     (2)

                     elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     švinas yra Direktyvos 2011/65/ES II priede nurodyta ribojama medžiaga;

                     (4)

                     Deleguotąja direktyva 2014/73/ES (2) Komisija padarė išimtį dėl švino naudojimo laidumui matuoti skirtuose platinuotosios platinos elektroduose, jei taikomos tam tikros sąlygos, (toliau – išimtis) ir atitinkamas reikmes įtraukė į Direktyvos 2011/65/ES IV priedą. Pagal tos direktyvos 5 straipsnio 2 dalies trečią pastraipą išimties galiojimas turėjo baigtis 2018 m. gruodžio 31 d.;

                     (5)

                     2017 m. birželio 30 d., t. y. per Direktyvos 2011/65/ES 5 straipsnio 5 dalyje nustatytą laikotarpį, Komisija gavo išimties atnaujinimo paraišką. Pagal minėtą nuostatą išimtis galioja tol, kol Komisija priima sprendimą dėl atnaujinimo paraiškos;

                     (6)

                     vertinant išimties atnaujinimo paraišką, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį;

                     (7)

                     platinuotosios platinos elektrodai, kuriuose yra švino, naudojami specialiuose matavimo prietaisuose, kurie turi pasižymėti tam tikromis matavimo savybėmis, pavyzdžiui, plačiu diapazonu, dideliu tikslumu arba dideliu patikimumu esant didelei rūgščių ir šarmų koncentracijai;

                     (8)

                     dėl patikimų alternatyvų stokos kol kas moksliškai ir techniškai neįmanoma minėtoms reikmėms naudojamuose tam tikruose matavimo prietaisuose atsisakyti švino ar jį pakeisti kuo nors kitu. Išimties atnaujinimas yra suderinamas su Europos Parlamento ir Tarybos reglamentu (EB) Nr. 1907/2006 (3) ir ją taikant nebus susilpninta juo užtikrinama aplinkos ir sveikatos apsauga;

                     (9)

                     todėl tikslinga išimtį atnaujinti;

                     (10)

                     pagal Direktyvos 2011/65/ES 4 straipsnio 3 dalį ir 5 straipsnio 2 dalies trečią pastraipą išimtis turėtų būti pratęsta ilgiausiam 7 metų laikotarpiui iki 2025 m. gruodžio 31 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (11)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES IV priedas iš dalies keičiamas kaip nurodyta šios direktyvos priede.

            2 straipsnis

               1.   Valstybės narės ne vėliau kaip 2021 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2021 m. balandžio 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 174, 2011 7 1, p. 88.

            (2)  2014 m. kovo 13 d. Komisijos deleguotoji direktyva 2014/73/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo laidumui matuoti skirtuose platinuotosios platinos elektroduose išimčių (OL L 148, 2014 5 20, p. 80).

            (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            Direktyvos 2011/65/ES IV priedo 37 įrašas pakeičiamas taip:

                           „37.

                           Švinas platinuotosios platinos elektroduose, skirtuose laidumui matuoti, jei tenkinama bent viena iš toliau nurodytų sąlygų:

                                       a)

                                       laboratorijose matuojant nežinomas koncentracijas atliekami plataus spektro matavimai, kai laidumo intervalas apima daugiau kaip 1 dydžio eilę (pvz., jo intervalas yra tarp 0,1 mS/m ir 5 mS/m);

                                       b)

                                       matuojant tirpalus, kai reikalingas +/- 1 % bandinio srities tikslumas ir didelis elektrodo atsparumas korozijai kuriuo nors iš šių atvejų:

                                                   i)

                                                   tirpalo rūgštingumas yra < pH 1;

                                                   ii)

                                                   tirpalo šarmingumas yra > pH 13;

                                                   iii)

                                                   matuojami koroziniai tirpalai, kuriuose yra halogenų dujų;

                                       c)

                                       matuojant daugiau kaip 100 mS/m laidumą, kuris turi būti matuojamas kilnojamaisiais instrumentais.

                           Nustoja galioti 2025 m. gruodžio 31 d.“


title: Komisijos Deleguotoji Direktyva (ES) 2020/361 2019 m. gruodžio 17 d. kuria, derinant prie mokslo ir technikos pažangos, dėl išimties, kuria absorbcinių šaldytuvų anglinio plieno aušinimo sistemose kaip antikorozinę medžiagą leidžiama naudoti šešiavalentį chromą, iš dalies keičiamas Europos Parlamento ir Tarybos direktyvos 2011/65/ES III priedas (Tekstas svarbus EEE)

text:
5.3.2020

                  LT

                  Europos Sąjungos oficialusis leidinys

                  L 67/112

         KOMISIJOS DELEGUOTOJI DIREKTYVA (ES) 2020/361
         2019 m. gruodžio 17 d.
         kuria, derinant prie mokslo ir technikos pažangos, dėl išimties, kuria absorbcinių šaldytuvų anglinio plieno aušinimo sistemose kaip antikorozinę medžiagą leidžiama naudoti šešiavalentį chromą, iš dalies keičiamas Europos Parlamento ir Tarybos direktyvos 2011/65/ES III priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Tas apribojimas netaikomas Direktyvos 2011/65/ES III priede išvardytoms reikmėms, kurioms nustatytos išimtys;

                     (2)

                     elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     šešiavalentis chromas yra ribojama cheminė medžiaga, nurodyta Direktyvos 2011/65/ES II priede.

                     (4)

                     Direktyvos 2011/65/ES III priede įrašyta šešiavalenčio chromo naudojimo ribojimo išimtis – jį leidžiama naudoti kaip antikorozinę medžiagą absorbcinių šaldytuvų anglinio plieno aušinimo sistemose, jei jis sudaro ne daugiau kaip 0,75 proc. aušalo masės (toliau – išimtis). Pagal tos direktyvos 5 straipsnio 2 dalies antrą pastraipą 1–7 ir 10 kategorijoms taikomos išimties galiojimas turėjo baigtis 2016 m. liepos 21 d.;

                     (5)

                     2015 m. sausio 20 d., t. y. per Direktyvos 2011/65/ES 5 straipsnio 5 dalyje nustatytą laikotarpį, Komisija gavo išimties atnaujinimo paraišką (toliau – atnaujinimo paraiška). Pagal minėtą nuostatą išimtis galioja tol, kol Komisija priima sprendimą dėl atnaujinimo paraiškos;

                     (6)

                     vertinant išimties atnaujinimo paraišką, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį. Po vertinimo, kurį atliekant atsižvelgta į Komisijos sprendimus dėl leidimo teikti rinkai ir naudoti arba tik naudoti Reglamento (EB) Nr. 1907/2006 (2) XIV priede nurodytas medžiagas, padaryta išvada, kad dabartinė išimtis, taikoma 1–7 ir 10 EEĮ kategorijoms, turi būti padalyta į du smulkesnius įrašus, kurių formuluotės turi aiškiai atitikti su šešiavalenčio chromo pakaitalais susijusią mokslo ir technikos pažangą, kuri skirtingų reikmių atveju skiriasi;

                     (7)

                     šešiavalentis chromas (Cr(VI)) naudojamas kaip antikorozinė medžiaga absorbcinių šaldytuvų anglinio plieno aušinimo sistemose. Juo padengiamas plieninių vamzdžių vidaus paviršius siekiant juos apsaugoti nuo aušalo, kuriame yra korozinėmis savybėmis pasižyminčio amoniako;

                     (8)

                     dėl patikimų pakaitalų stokos kol kas pakeisti šešiavalentį chromą kita medžiaga arba jo nenaudoti reikmėms, kurioms naudojama ≥ 75 W naudojamoji galia, ir sistemose, kurios veikia tik su neelektriniais šildytuvais(t. y. reikmėms, kurioms naudojama aukšta boilerio temperatūra), įtrauktoms į dabartinės išimties taikymo sritį, yra moksliškai ir techniškai neįmanoma. Šioms reikmėms daroma išimtis yra suderinama su Europos Parlamento ir Tarybos reglamentu (EB) Nr. 1907/2006 (3) ir ją taikant nebus susilpninta jame numatyta aplinkos ir sveikatos apsauga;

                     (9)

                     todėl pagal Direktyvos 2011/65/ES 4 straipsnio 3 dalį ir 5 straipsnio 2 dalies antrą pastraipą prašoma išimtis dėl reikmių, kurioms naudojama aukšta boilerio temperatūra, turėtų būti pratęsta iki 2021 m. liepos 21 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (10)

                     šiuo metu į išimties taikymo sritį patenkančios reikmės, kurioms naudojama < 75 W naudojamoji galia (t. y. gaminiams, kuriuose naudojama žema boilerio temperatūra), nebeatitinka Direktyvos 2011/65/ES 5 straipsnio 1 dalyje nustatytų išimties atnaujinimo reikalavimų, todėl atnaujinimo paraiška turėtų būti atmesta. Pagal tos direktyvos 5 straipsnio 6 dalį toms reikmėms padaryta išimtis turėtų nustoti galioti praėjus 12-ai mėnesių po šios direktyvos įsigaliojimo dienos;

                     (11)

                     8, 9 ir 11 EEĮ kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant teisinio aiškumo, tos direktyvos III priede turėtų būti nurodytos galiojimo pabaigos datos;

                     (12)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2021 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2021 m. balandžio 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 174, 2011 7 1, p. 88.

            (2)  Europos Komisijos sprendimų dėl leidimų pateikti rinkai naudoti skirtas chemines medžiagas, išvardytas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XIV priede, ir (arba) sprendimų dėl leidimų tas medžiagas naudoti santrauka (OL C 48, 2017 2 15, p. 9).

            (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            Direktyvos 2011/65/ES III priedo 9 įrašas pakeičiamas taip:

                           „9

                           Šešiavalentis chromas, naudojamas absorbcinių šaldytuvų anglinio plieno aušinimo sistemose kaip antikorozinė medžiaga, kurio yra ne daugiau kaip 0,75 % aušalo masės

                           Taikoma 8, 9 ir 11 kategorijoms, nustoja galioti:

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus,

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams,

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams ir 11 kategorijai.

                           9(a)-I

                           Ne daugiau kaip 0,75 % aušalo masės sudarantis šešiavalentis chromas, naudojamas kaip antikorozinė medžiaga absorbcinių šaldytuvų (įskaitant minibarus) anglinio plieno aušinimo sistemose, suprojektuotose visiškai arba iš dalies veikti su elektriniu šildytuvu, kurio vidutinė naudojamoji galia nuolatinio veikimo sąlygomis yra < 75 W

                           Taikoma 1–7 ir 10 kategorijoms; nustoja galioti 2021 m. kovo 5 d.

                           9(a)-II

                           Ne daugiau kaip 0,75 % aušalo masės sudarantis šešiavalentis chromas, naudojamas kaip antikorozinė medžiaga absorbcinių šaldytuvų anglinio plieno aušinimo sistemose:

                                       —

                                       suprojektuotose visiškai arba iš dalies veikti su elektriniu šildytuvu, kurio vidutinė vartojamoji galia nuolatinio veikimo sąlygomis yra ≥ 75 W,

                                       —

                                       suprojektuotų veikti tik su neelektriniu šildytuvu.

                           Taikoma 1–7 ir 10 kategorijoms, nustoja galioti 2021 m. liepos 21 d.“


title: Komisijos Deleguotoji direktyva (ES) 2020/362 2019 m. gruodžio 17 d. kuria dėl išimties taikymo šešiavalenčiam chromui, kuris kaip antikorozinė medžiaga naudojamas gyvenamosiose priekabose įrengtų absorbcinių šaldytuvų anglinio plieno aušinimo sistemose, iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas (Tekstas svarbus EEE)

text:
5.3.2020

                  LT

                  Europos Sąjungos oficialusis leidinys

                  L 67/116

         KOMISIJOS DELEGUOTOJI DIREKTYVA (ES) 2020/362
         2019 m. gruodžio 17 d.
         kuria dėl išimties taikymo šešiavalenčiam chromui, kuris kaip antikorozinė medžiaga naudojamas gyvenamosiose priekabose įrengtų absorbcinių šaldytuvų anglinio plieno aušinimo sistemose, iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (1), ypač į jos 4 straipsnio 2 dalies b punktą,
         kadangi:

                     (1)

                     pagal Direktyvos 2000/53/EB 4 straipsnio 2 dalies a punktą valstybės narės turi uždrausti transporto priemonių medžiagose ir dalyse, kurios pateikiamos rinkai nuo 2003 m. liepos 1 d., naudoti šviną, gyvsidabrį, kadmį ir šešiavalentį chromą;

                     (2)

                     Direktyvos 2000/53/EB II priede išvardytos transporto priemonių medžiagos ir dalys, kurioms daroma tos direktyvos 4 straipsnio 2 dalies a punkte nustatyto draudimo išimtis. Su šešiavalenčio chromo naudojimu susijusi 14 išimtis turi būti iš dalies pakeista, kad jos formuluotė dėl nuoseklumo būtų suderinta su panašių šešiavalenčio chromo naudojimo išimčių formuluotėmis, pateiktomis Europos Parlamento ir Tarybos direktyvoje 2011/65/ES (2) ir Europos Parlamento ir Tarybos reglamente (EB) Nr. 1907/2006 (3);

                     (3)

                     atsižvelgiant į techninę ir mokslinę pažangą atlikus 14 išimties vertinimą prieita prie išvados, kad tinkamų šešiavalenčiam chromui alternatyvių medžiagų jau yra, tačiau gaminiuose jos dar negali būti naudojamos. Tikėtina, kad ateityje gali atsirasti galimybių naudoti tinkamas šešiavalenčio chromo alternatyvas. Taigi tikslinga dabartinę išimtį padalyti į tris smulkesnes išimtis ir dviem smulkesnėms išimtims nustatyti galiojimo pabaigos datą;

                     (4)

                     todėl Direktyva 2000/53/EB turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2000/53/EB II priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2020 m. balandžio 5 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja kitą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 269, 2000 10 21, p. 34.

            (2)  2011 m. birželio 8 d. Europos Parlamento ir Tarybos direktyva 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (OL L 174, 2011 7 1, p. 88).

            (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            PRIEDAS
            Direktyvos 2000/53/EB II priedo 14 įrašas pakeičiamas taip:

                           „14. Šešiavalentis chromas, naudojamas kaip antikorozinė medžiaga absorbcinių šaldytuvų anglinio plieno aušinimo sistemose ir sudarantis ne daugiau kaip 0,75 % aušalo masės:

                                       i)

                                       skirtas naudoti vien tik arba iš dalies su elektriniu šildytuvu, kurio vidutinė elektrinė vartojamoji galia nuolatinio eksploatavimo sąlygomis < 75W;

                                       ii)

                                       skirtas naudoti vien tik arba iš dalies su elektriniu šildytuvu, kurio vidutinė elektrinė vartojamoji galia nuolatinio eksploatavimo sąlygomis ≥ 75W;

                                       iii)

                                       skirtas naudoti vien tik su neelektriniu šildytuvu.

                           Transporto priemonėms, kurių tipas patvirtintas iki 2020 m. sausio 1 d., ir toms transporto priemonėms skirtoms atsarginėms dalims
                           Transporto priemonėms, kurių tipas patvirtintas iki 2026 m. sausio 1 d., ir toms transporto priemonėms skirtoms atsarginėms dalims

                           X“


title: Komisijos Deleguotoji Direktyva (ES) 2020/363 2019 m. gruodžio 17 d. kuria dėl tam tikrų išimčių taikymo transporto priemonių dalyse naudojamam švinui ir jo junginiams iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas (Tekstas svarbus EEE)

text:
5.3.2020

                  LT

                  Europos Sąjungos oficialusis leidinys

                  L 67/119

         KOMISIJOS DELEGUOTOJI DIREKTYVA (ES) 2020/363
         2019 m. gruodžio 17 d.
         kuria dėl tam tikrų išimčių taikymo transporto priemonių dalyse naudojamam švinui ir jo junginiams iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (1), ypač į jos 4 straipsnio 2 dalies b punktą,
         kadangi:

                     (1)

                     pagal Direktyvos 2000/53/EB 4 straipsnio 2 dalies a punktą valstybės narės turi uždrausti transporto priemonių medžiagose ir dalyse, kurios pateikiamos rinkai nuo 2003 m. liepos 1 d., naudoti šviną, gyvsidabrį, kadmį ir šešiavalentį chromą;

                     (2)

                     Direktyvos 2000/53/EB II priede išvardytos transporto priemonių medžiagos ir dalys, kurioms daroma tos direktyvos 4 straipsnio 2 dalies a punkte nustatyto draudimo išimtis. Remiantis II priedu, 8e, 8f b ir 8g išimtys turi būti peržiūrėtos 2019 m. Be to, atsižvelgiant į naujausią su mokslo ir technikos pažanga susijusią informaciją, 8j išimtis turi būti iš naujo įvertinta;

                     (3)

                     atsižvelgiant į tą informaciją atlikus 8e ir 8g išimčių vertinimą prieita prie išvados, kad šiuo metu tinkamų švino naudojimo medžiagose ir dalyse, kurioms tos išimtys taikomos, alternatyvų nėra. Todėl reikėtų nustatyti naujos tų išimčių peržiūros datą. Tačiau 8g išimtis turėtų būti patikslinta, nustatant siauresnę jos taikymo sritį. Kad automobilių pramonės sektorius galėtų prisitaikyti prie šių pokyčių, dabartinė 8g išimties taikymo sritis turėtų ir toliau apimti transporto priemones, kurių tipas patvirtintas iki 2022 m. spalio 1 d., o siauresnė tos išimties taikymo sritis turėtų apimti transporto priemones, kurių tipas patvirtintas po tos datos;

                     (4)

                     įvertinus 8f b išimtį padaryta išvada, kad švino naudojimo reikmėms, kurioms ta išimtis taikoma, terminas neturėtų būti pratęstas, nes esama švino naudojimo toms reikmėms alternatyvų;

                     (5)

                     įvertinus 8j išimtį, kuria leidžiama naudoti šviną lydmetaliuose, naudojamuose lituoti sluoksniuotame stikle, prieita prie išvados, kad esama tokio švino naudojimo kai kurioms reikmėms alternatyvų. Tačiau dėl tam tikrų stiklo plokščių ir reikmių nėra tiksliai žinoma, ar šiuo metu esama tinkamų švino naudojimo alternatyvų. Todėl tikslinga dėl tų stiklo plokščių ir reikmių nustatyti naują, siauresnės taikymo srities 8k išimtį;

                     (6)

                     8j išimtis taikoma tik toms transporto priemonėms, kurių tipas patvirtintas iki 2020 m. sausio 1 d. Siekiant užtikrinti, kad išimtis, kuria leidžiama naudoti šviną toms stiklo plokštėms ir reikmėms, dėl kurių nėra tiksliai žinoma, ar šiuo metu esama tinkamų švino naudojimo alternatyvų, būtų toliau taikoma, būtina naująją 8k išimtį pradėti taikyti kuo greičiau. Taigi ši direktyva turėtų skubiai įsigalioti;

                     (7)

                     todėl Direktyva 2000/53/EB turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2000/53/EB II priedas iš dalies keičiamas pagal šios direktyvos priedą.

            2 straipsnis

               1.   Valstybės narės ne vėliau kaip 2020 m. balandžio 5 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja kitą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 269, 2000 10 21, p. 34.

            PRIEDAS
            Direktyvos 2000/53/EB II priedas iš dalies keičiamas taip:

                        1)

                        8e įrašas pakeičiamas taip:

                                    „8e. Švinas aukštos lydymosi temperatūros lydmetaliuose (t. y. švino lydiniuose, kuriuose švinas sudaro 85 % masės arba daugiau)

                                    (2)

                                    X“;

                        2)

                        8f b įrašas pakeičiamas taip:

                                    „8f. b) Švinas standartinių kištukinių jungčių sistemose, išskyrus kontaktų sąlyčio paviršių transporto priemonių laidų pynių jungtyse

                                    Transporto priemonėms, kurių tipas patvirtintas iki 2024 m. sausio 1 d., ir toms transporto priemonėms skirtoms atsarginėms dalims

                                    X“;

                        3)

                        8g įrašas pakeičiamas taip:

                                    „8g. i) Švinas lydmetaliuose, skirtuose puslaidininkiniam lustui ir pagrindui elektriškai sujungti apverstojo lusto integrinių grandynų korpusuose

                                    Transporto priemonėms, kurių tipas patvirtintas iki 2022 m. spalio 1 d., ir toms transporto priemonėms skirtoms atsarginėms dalims

                                    X

                                    8g. ii) Švinas lydmetaliuose, skirtuose puslaidininkiniam lustui ir pagrindui elektriškai sujungti apverstojo lusto integrinių grandynų korpusuose, kai tą elektrinę jungtį sudaro vienas šių dalykų:

                                                i)

                                                ne mažesnė kaip 90 nm puslaidininkių technologija;

                                                ii)

                                                ne mažesnis kaip 300 mm2 pavienis lustas, nepriklausomai nuo puslaidininkių technologijos;

                                                iii)

                                                sluoksniuotų lustų korpusai, kuriuose yra ne mažesni kaip 300 mm2 lustai arba ne mažesnės kaip 300 mm2 silicio tarpinės plokštelės

                                    (2)
                                    Taikoma transporto priemonėms, kurių tipas patvirtintas nuo 2022 m. spalio 1 d., ir toms transporto priemonėms skirtoms atsarginėms dalims

                                    X“;

                        4)

                        įterpiamas šis 8k įrašas:

                                    „8k. Šildymo įrangos litavimas naudojant 0,5 A ar stipresnę kaitinimo srovę kiekvienai susijusiai lituotinei jungčiai su atskiromis sluoksniuotojo stiklo plokštėmis, kurių storis neviršija 2,1 mm. Ši išimtis netaikoma litavimui prie tarpiniame polimere įterptų kontaktų

                                    Transporto priemonėms, kurių tipas patvirtintas iki 2024 m. sausio 1 d., ir toms transporto priemonėms skirtoms atsarginėms dalims

                                    X (4)“.


title: Komisijos deleguotoji direktyva (ES) 2020/364 2019 m. gruodžio 17 d. kuria, derinant prie mokslo ir technikos pažangos, dėl išimties, kuria kadmį leidžiama naudoti tam tikrų spinduliuotei atsparių vaizdo kamerų vamzdžiuose, iš dalies keičiamas Europos Parlamento ir Tarybos direktyvos 2011/65/ES IV priedas (Tekstas svarbus EEE)

text:
5.3.2020

                  LT

                  Europos Sąjungos oficialusis leidinys

                  L 67/122

         KOMISIJOS DELEGUOTOJI DIREKTYVA (ES) 2020/364
         2019 m. gruodžio 17 d.
         kuria, derinant prie mokslo ir technikos pažangos, dėl išimties, kuria kadmį leidžiama naudoti tam tikrų spinduliuotei atsparių vaizdo kamerų vamzdžiuose, iš dalies keičiamas Europos Parlamento ir Tarybos direktyvos 2011/65/ES IV priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Šis apribojimas netaikomas tam tikroms medicinos prietaisų ir stebėjimo ir kontrolės prietaisų naudojimo reikmėms, išvardytoms tos direktyvos IV priede;

                     (2)

                     elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     kadmis yra ribojama cheminė medžiaga, nurodyta Direktyvos 2011/65/ES II priede;

                     (4)

                     2015 m. gruodžio 3 d. Komisija gavo pagal Direktyvos 2011/65/ES 5 straipsnio 3 dalį pateiktą prašymą į tos direktyvos IV priedą įtraukti naują išimtį, pagal kurią kadmį leidžiama naudoti tam tikrų spinduliuotei atsparių vaizdo kamerų vamzdžiuose (toliau – prašoma išimtis);

                     (5)

                     vertinant išimties prašymą, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį;

                     (6)

                     kadmis vaizdo kamerų vamzdžiuose būtinas siekiant užtikrinti pakankamą vaizdo kamerų atsparumą spinduliuotei ir optines jų savybes, kai kameros naudojamos aplinkoje, veikiamoje didelės spinduliuotės, kaip antai branduolinėse elektrinėse ir branduolinių atliekų perdirbimo įmonėse;

                     (7)

                     šiuo metu rinkoje nėra pakaitalų be kadmio, kuriais būtų galima užtikrinti reikiamą optinių savybių ir pakankamo atsparumo spinduliuotei derinį;

                     (8)

                     dėl alternatyvų stokos moksliškai ir techniškai neįmanoma atsisakyti kadmio tam tikrų vaizdo kamerų vamzdžiuose ar jį pakeisti kuo nors kitu. Išimtis suderinama su Europos Parlamento ir Tarybos reglamentu (EB) Nr. 1907/2006 (2) ir ją taikant nebus susilpninta jame numatyta aplinkos ir sveikatos apsauga;

                     (9)

                     todėl tikslinga suteikti prašomą išimtį ir reikmes, kurias ji apima, susijusias su 9 kategorijos elektros ir elektronine įranga, įtraukti į Direktyvos 2011/65/ES IV priedą;

                     (10)

                     pagal Direktyvos 2011/65/ES 5 straipsnio 2 dalies pirmą pastraipą prašoma išimtis turėtų būti suteikta 7 metų laikotarpiui, prasidedančiam 2020 m. kovo 5 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (11)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES IV priedas iš dalies keičiamas kaip nurodyta šios direktyvos priede.

            2 straipsnis

               1.   Valstybės narės ne vėliau kaip 2020 m. rugpjūčio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2020 m. rugsėjo 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 174, 2011 7 1, p. 88.

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            Į Direktyvos 2011/65/ES IV priedą įrašomas 44 įrašas:

                           „44.

                           Kadmis spinduliuotei atsparių vaizdo kamerų vamzdžiuose, skirtuose kameroms, kurių skiriamoji geba centrinėje vaizdo dalyje didesnė nei 450 TV eilučių ir kurios naudojamos aplinkoje, veikiamoje jonizuojančiosios spinduliuotės, kai ji didesnė nei 100 Gy/h, o suminė jos dozė viršija 100 kGy.

                           Taikoma 9 kategorijai. Nustoja galioti 2027 m. kovo 31 d.“


title: Komisijos deleguotoji direktyva (ES) 2020/365 2019 m. gruodžio 17 d. kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikruose nešiojamųjų mašinų degimo varikliuose naudojamuose lydmetaliuose ir išvadų dangose (Tekstas svarbus EEE)

text:
5.3.2020

                  LT

                  Europos Sąjungos oficialusis leidinys

                  L 67/125

         KOMISIJOS DELEGUOTOJI DIREKTYVA (ES) 2020/365
         2019 m. gruodžio 17 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl išimties, kuria šviną leidžiama naudoti tam tikruose nešiojamųjų mašinų degimo varikliuose naudojamuose lydmetaliuose ir išvadų dangose
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Tas apribojimas netaikomas Direktyvos 2011/65/ES III priede išvardytoms reikmėms, kurioms nustatyta išimtis;

                     (2)

                     elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     švinas yra Direktyvos 2011/65/ES II priede nurodyta riboto naudojimo medžiaga;

                     (4)

                     Komisija Deleguotąja direktyva (ES) 2014/72/ES (2) suteikė išimtį, pagal kurią šviną leidžiama naudoti uždegimo modulių ir kitų elektrinių ir elektroninių degimo variklių kontrolės sistemų, kurios dėl techninių priežasčių turi būti įtaisomos ant nešiojamųjų mašinų degimo variklių (Europos Parlamento ir Tarybos direktyvos 97/68/EB (3) SH:1, SH:2 ir SH:3 klasės) karterio ar cilindro arba juose, elektrinių ir elektroninių sudedamųjų dalių lydmetaliuose bei išvadų dangose ir spausdintinių plokščių dangose (toliau – išimtis), įtraukdama tas reikmes į Direktyvos 2011/65/ES III priedą. Pagal tos direktyvos 5 straipsnio 2 dalies antrą pastraipą 1–7 ir 10 kategorijoms taikomos išimties galiojimas turėjo baigtis 2018 m. gruodžio 31 d.;

                     (5)

                     2017 m. birželio 30 d., t. y. per Direktyvos 2011/65/ES 5 straipsnio 5 dalyje nustatytą laikotarpį, Komisija gavo 6 ir 11 kategorijoms taikomos išimties atnaujinimo paraišką (toliau – atnaujinimo paraiška). Pagal minėtą nuostatą išimtis galioja tol, kol Komisija priima sprendimą dėl atnaujinimo paraiškos;

                     (6)

                     vertinant atnaujinimo paraišką, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį;

                     (7)

                     švinas yra bendras legiruojamasis elementas lydmetalių medžiagoje, padedantis kontroliuoti lydymosi temperatūrą. Buvo sėkmingai išbandytos alternatyvios medžiagos, kuriomis galima pakeisti riboto naudojimo medžiagą. Tačiau bešvinių produktų patikimumui patvirtinti reikia daugiau laiko;

                     (8)

                     šiuo metu rinkoje nėra bešvinių alternatyvų, kuriomis būtų galima užtikrinti pakankamą patikimumo lygį toms reikmėms, kurioms taikoma išimtis;

                     (9)

                     dėl patikimų alternatyvų stokos šiuo metu moksliškai ir techniškai neįmanoma tam tikruose nešiojamųjų mašinų degimo varikliuose atsisakyti švino ar jį pakeisti kuo nors kitu. Todėl išimtį tikslinga atnaujinti. Išimties atnaujinimas yra suderinamas su Europos Parlamento ir Tarybos reglamentu (EB) Nr. 1907/2006 (4) ir ją taikant nebus susilpninta juo užtikrinama aplinkos ir sveikatos apsauga;

                     (10)

                     pagal Direktyvos 2011/65/ES 4 straipsnio 3 dalį ir 5 straipsnio 2 dalies pirmą pastraipą 1–7, 10 ir 11 kategorijoms taikoma išimtis turėtų būti pratęsta iki 2022 m. kovo 31 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (11)

                     8 ir 9 kategorijoms esama išimtis lieka galioti Direktyvos 2011/65/ES 5 straipsnio 2 dalies antroje pastraipoje nustatytą laikotarpį. Siekiant teisinio aiškumo, tos direktyvos III priede turėtų būti nurodytos galiojimo pabaigos datos;

                     (12)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES III priedas iš dalies keičiamas kaip nurodyta šios direktyvos priede.

            2 straipsnis

               1.   Valstybės narės ne vėliau kaip 2021 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2021 m. balandžio 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 174, 2011 7 1, p. 88.

            (2)  2014 m. kovo 13 d. Komisijos deleguotoji direktyva 2014/72/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl švino naudojimo uždegimo modulių ir kitų elektrinių ir elektroninių degimo variklių kontrolės sistemų elektrinių ir elektroninių sudedamųjų dalių lydmetaliuose bei išvadų dangose ir spausdintinių plokščių dangose išimties (OL L 148, 2014 5 20, p. 78).

            (3)  1997 m. gruodžio 16 d. Europos Parlamento ir Tarybos direktyva 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (OL L 59, 1998 2 27, p. 1). Direktyva 97/68/EB buvo panaikinta 2016 m. rugsėjo 14 d. Europos Parlamento ir Tarybos reglamentu (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB (OL L 252, 2016 9 16, p. 53).

            (4)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            Direktyvos 2011/65/ES III priedo 41 įrašas pakeičiamas taip:

                           „41.

                           Švinas uždegimo modulių ir kitų elektrinių ir elektroninių degimo variklių kontrolės sistemų, kurios dėl techninių priežasčių turi būti įtaisomos ant nešiojamųjų mašinų degimo variklių (Europos Parlamento ir Tarybos direktyvos 97/68/EB (*1) SH:1, SH:2 ir SH:3 klasės) karterio ar cilindro arba juose, elektrinių ir elektroninių sudedamųjų dalių lydmetaliuose bei išvadų dangose ir spausdintinių plokščių dangose

                           Taikoma visoms kategorijoms ir nustoja galioti:

                                       —

                                       2022 m. kovo 31 d. – 1–7, 10 ir 11 kategorijoms;

                                       —

                                       2021 m. liepos 21 d. – 8 ir 9 kategorijoms, išskyrus in vitro diagnostikos medicinos prietaisus ir pramoninius stebėjimo ir kontrolės prietaisus;

                                       —

                                       2023 m. liepos 21 d. – 8 kategorijos in vitro diagnostikos medicinos prietaisams;

                                       —

                                       2024 m. liepos 21 d. – 9 kategorijos pramoniniams stebėjimo ir kontrolės prietaisams.

               (*1)  1997 m. gruodžio 16 d. Europos Parlamento ir Tarybos direktyva 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (OL L 59, 1998 2 27, p. 1)“.


title: Komisijos deleguotoji direktyva (ES) 2020/366 2019 m. gruodžio 17 d. kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria šviną leidžiama naudoti kaip polivinilchlorido, naudojamo tam tikruose in vitro diagnostikos medicinos prietaisuose, skirtuose kraujo ir kitų kūno skysčių bei kūno dujų analizei, šiluminį stabilizatorių (Tekstas svarbus EEE)

text:
5.3.2020

                  LT

                  Europos Sąjungos oficialusis leidinys

                  L 67/129

         KOMISIJOS DELEGUOTOJI DIREKTYVA (ES) 2020/366
         2019 m. gruodžio 17 d.
         kuria, derinant prie mokslo ir technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria šviną leidžiama naudoti kaip polivinilchlorido, naudojamo tam tikruose in vitro diagnostikos medicinos prietaisuose, skirtuose kraujo ir kitų kūno skysčių bei kūno dujų analizei, šiluminį stabilizatorių
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
         kadangi:

                     (1)

                     Direktyvos 2011/65/ES 4 straipsnio 1 dalyje reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Šis apribojimas netaikomas tam tikroms medicinos prietaisų ir stebėjimo ir kontrolės prietaisų naudojimo reikmėms, išvardytoms tos direktyvos IV priede;

                     (2)

                     elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

                     (3)

                     švinas yra Direktyvos 2011/65/ES II priede nurodyta ribojamo naudojimo medžiaga;

                     (4)

                     Komisija Deleguotąja direktyva (ES) 2015/573 (2) suteikė išimtį, pagal kurią šviną leidžiama naudoti kaip polivinilchlorido (PVC), naudojamo kaip bazinė medžiaga amperometriniuose, potenciometriniuose ir konduktometriniuose elektrocheminiuose jutikliuose, naudojamuose in vitro diagnostikos medicinos prietaisuose, skirtuose kraujo ir kitų kūno skysčių bei kūno dujų analizei, šiluminį stabilizatorių (toliau – išimtis), įtraukdama šią reikmę į Direktyvos 2011/65/ES IV priedą. Pagal tos direktyvos 5 straipsnio 2 dalies trečią pastraipą išimties galiojimas turėjo baigtis 2018 m. gruodžio 31 d.;

                     (5)

                     2017 m. gegužės 25 d., t. y. per Direktyvos 2011/65/ES 5 straipsnio 5 dalyje nustatytą laikotarpį, Komisija gavo išimties atnaujinimo paraišką. Pagal minėtą nuostatą išimtis galioja tol, kol Komisija priima sprendimą dėl atnaujinimo paraiškos;

                     (6)

                     vertinant išimties atnaujinimo paraišką, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį;

                     (7)

                        in vitro medicinos prietaisų (kraujo analizatorių) PVC jutiklinėje kortelėje esantis švinas gerina jutiklio veikimą – tai būtina siekiant užtikrinti, kad prietaisas veiktų optimaliai, t. y. užtikrintų produkto aprašymuose nurodytą analitinį patikimumą, ir kad kartu būtų vykdomi Europos Parlamento ir Tarybos direktyvoje 98/79/EB (3) nustatyti reikalavimai;

                     (8)

                     rinkoje esama bešvinių technologijų, skirtų tam tikriems kitų gamintojų gaminamiems analizatoriams, tačiau reikia daugiau laiko, kad būtų galima patikrinti pakaitalų, skirtų konkrečiai reikmei, dėl kurios teikiama dabartinė atnaujinimo paraiška, patikimumą;

                     (9)

                     numatoma, kad nutraukus šios išimties taikymą Sąjungos rinkai būtų nepateikta iš viso 157 kg švino. Kadangi vis dėlto tuo pat metu tektų pakeisti visą diagnostikos prietaisą, numatoma, kad per anksti susidarytų 112 000 kg elektros ir elektroninės įrangos atliekų. Be to, kiltų didelių socialinių ir ekonominių padarinių atitinkamus prietaisus naudojantiems sveikatos priežiūros paslaugų teikėjams;

                     (10)

                     taikant išimtį nebus susilpninta Europos Parlamento ir Tarybos reglamente (EB) Nr. 1907/2006 (4) numatyta aplinkos ir sveikatos apsauga. Atsižvelgiant į Reglamente (EB) Nr. 1907/2006 numatytą švino naudojimo ribojimo PVC procesą, išimtis turėtų būti suteikta trumpam 2 metų laikotarpiui, siekiant užtikrinti visišką suderinamumą su tuo reglamentu, kai susijęs apribojimų nustatymo procesas bus užbaigtas;

                     (11)

                     todėl išimtį tikslinga atnaujinti;

                     (12)

                     išimtis yra susijusi su 8 kategorijos elektros ir elektronine įranga, kuriai taikoma Direktyva 2011/65/ES, ir pagal tos direktyvos 5 straipsnio 2 dalies trečią pastraipą ji turėtų būti pratęsta 2 metų laikotarpiui, prasidedančiam 2020 m. kovo 5 d. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

                     (13)

                     todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

            1 straipsnis
            Direktyvos 2011/65/ES IV priedas iš dalies keičiamas kaip nurodyta šios direktyvos priede.

            2 straipsnis

               1.   Valstybės narės ne vėliau kaip 2021 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
               Tas nuostatas jos taiko nuo 2021 m. balandžio 1 d.
               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

            3 straipsnis
            Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

            4 straipsnis
            Ši direktyva skirta valstybėms narėms.

            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 174, 2011 7 1, p. 88.

            (2)  2015 m. sausio 30 d. Komisijos deleguotoji direktyva (ES) 2015/573, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl švino naudojimo in vitro diagnostikos medicinos prietaisų polivinilchlorido jutikliuose išimties (OL L 94, 2015 4 10, p. 4).

            (3)  1998 m. spalio 27 d. Europos Parlamento ir Tarybos direktyva 98/79/EB dėl in vitro diagnostikos medicinos prietaisų (OL L 331, 1998 12 7, p. 1).

            (4)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

            PRIEDAS
            Direktyvos 2011/65/ES IV priedo 41 įrašas pakeičiamas taip:

                           „41.

                           Švinas kaip polivinilcholrido (PVC), naudojamo kaip bazinė medžiaga amperometriniuose, potenciometriniuose ir konduktometriniuose elektrocheminiuose jutikliuose, naudojamuose in vitro diagnostikos medicinos prietaisuose, skirtuose kraujo ir kitų kūno skysčių ir kūno dujų analizei, šiluminis stabilizatorius.

                           Nustoja galioti 2022 m. kovo 31 d.“